Document ID: 32007D0455

ΑΠΌΦΑΣΗ 2007/455/ΚΕΠΠΑ ΤΟΥ ΣΥΜΒΟΥΛΊΟΥ
της 25ης Ιουνίου 2007
για την εφαρμογή της κοινής θέσης 2004/161/ΚΕΠΠΑ για την ανανέωση των περιοριστικών μέτρων κατά της Ζιμπάμπουε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή θέση 2004/161/ΚΕΠΠΑ (1), και ιδίως το άρθρο 6 σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Με την κοινή θέση 2002/161/ΚΕΠΠΑ, το Συμβούλιο ενέκρινε μέτρα, μεταξύ άλλων, για την αποφυγή της εισόδου ή της διέλευσης μέσω της επικράτειας των κρατών μελών ατόμων που επιδίδονται σε δραστηριότητες οι οποίες υπονομεύουν τη δημοκρατία, τον σεβασμό των ανθρωπίνων δικαιωμάτων και του κράτους δικαίου στη Ζιμπάμπουε και για τη δέσμευση των περιουσιακών και οικονομικών πόρων τους.
(2)
Μετά τις πρόσφατες βιαιοπραγίες της κυβέρνησης της Ζιμπάμπουε κατά οπαδών της αντιπολίτευσης, και λόγω του συγκεκριμένου ρόλου που διαδραμάτισε η αστυνομία στα εν λόγω επεισόδια, θα πρέπει να προστεθούν, στον κατάλογο του Παραρτήματος της κοινής θέσης 2004/161/ΚΕΠΠΑ, τα ονόματα του Αστυνομικού Υποδιοικητή, αρμόδιου για την τάξη και ασφάλεια, και του Ανώτερου Υποδιοικητή, αρμόδιου για το Harare.
(3)
Περαιτέρω, θα πρέπει να παρασχεθούν λεπτομερέστεροι λόγοι για τα άτομα που απαριθμούνται στο εν λόγω Παράρτημα.
(4)
Θα πρέπει, συνεπώς, να ενημερωθεί και να αναθεωρηθεί το Παράρτημα της κοινής θέσης 2004/161/ΚΕΠΠΑ, αναλόγως,
ΑΠΟΦΑΣΙΖΕΙ:
Άρθρο 1
Το Παράρτημα της κοινής θέσης 2004/161/ΚΕΠΠΑ αντικαθίσταται από το Παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία της εκδόσεώς της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 25 Ιουνίου 2007.

Labels: 18
11
5